CELEX: 32019D2071
Language: mt
Date: 2019-12-05 00:00:00
Title: Deċiżjoni (UE) 2019/2071 tal-Parlament Ewropew u tal-Kunsill tal-5 ta’ Diċembru 2019 li taħtar il-Kontrollur Ewropew għall-Protezzjoni tad-Data

6.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 316/1
               
            
         DEĊIŻJONI (UE) 2019/2071 TAL-PARLAMENT EWROPEW U TAL-KUNSILL
         tal-5 ta’ Diċembru 2019
         li taħtar il-Kontrollur Ewropew għall-Protezzjoni tad-Data
         
         IL-PARLAMENT EWROPEW U L-KUNSILL TAL-UNJONI EWROPEA,
         Wara li kkunsidraw it-Trattat dwar il-Funzjonament tal-Unjoni Ewropea,
         Wara li kkunsidraw ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (1), u b’mod partikolari l-Artikolu 53(1) tiegħu,
         Wara li kkunsidraw il-lista ta’ kandidati stabbilita mill-Kummissjoni Ewropea fit-30 ta’ Ottubru 2019, skont l-Artikolu 53(1) tar-Regolament (UE) 2018/1725, wara sejħa pubblika għal kandidati, bil-ħsieb tal-ħatra tal-Kontrollur Ewropew għall-Protezzjoni tad-Data,
         Billi:
         
                     (1)
                  
                  
                     Permezz tad-Deċiżjoni 2014/886/UE tal-Parlament Ewropew u tal-Kunsill (2), is-Sur Giovanni BUTTARELLI nħatar bħala l-Kontrollur Ewropew għall-Protezzjoni tad-Data u s-Sur Wojciech Rafał WIEWIÓROWSKI bħala l-Assistent Kontrollur, għall-perijodu mill-4 ta’ Diċembru 2014 sal-5 ta’ Diċembru 2019.
                  
               
                     (2)
                  
                  
                     Is-Sur Giovanni Buttarelli miet fl-20 ta’ Awwissu 2019. F’konformità mal-Artikolu 100(4) tar-Regolament (UE) 2018/1725, l-Assistent Kontrollur għalhekk issostitwixxa lill-Kontrollur Ewropew għall-Protezzjoni tad-Data għall-bqija tal-mandat tal-Assistent Kontrollur, li jintemm fil-5 ta’ Diċembru 2019.
                  
               
                     (3)
                  
                  
                     Il-Kontrollur Ewropew għall-Protezzjoni tad-Data jinħatar bi qbil komuni bejn il-Parlament Ewropew u l-Kunsill, għal perijodu ta’ ħames snin mis-6 ta’ Diċembru 2019,
                  
               ADOTTAW DIN ID-DEĊIŻJONI:
         
            Artikolu 1
            Is-Sur Wojciech Rafał WIEWIÓROWSKI huwa b’dan maħtur bħala l-Kontrollur Ewropew għall-Protezzjoni tad-Data għall-perijodu mis-6 ta’ Diċembru 2019 sal-5 ta’ Diċembru 2024.
         
         
            Artikolu 2
            Din id-Deċiżjoni għandha tidħol fis-seħħ fil-5 ta’ Diċembru 2019.
         
         
            Magħmul fi Brussell, il-5 ta’ Diċembru 2019.
            
               
                  Għall-Parlament Ewropew
               
               
                  Il-President
               
               D. M. SASSOLI
            
            
               
                  Għall-Kunsill
               
               
                  Il-President
               
               M. LINTILÄ
            
         
         
            (1)  ĠU L 295, 21.11.2018, p. 39.
         
            (2)  Id-Deċiżjoni tal-Parlament Ewropew u tal-Kunsill tal-4 ta’ Diċembru 2014 li taħtar il-Kontrollur Ewropew għall-Protezzjoni tad- Data u l-Assistent Kontrollur (ĠU L 351, 9.12.2014, p. 9).